La finestra de l'Amarok
Quan obriu l' això és el que veieu, una vegada que l' s'hagi carregat completament:
Finestra d'inici predeterminada
Finestra d'inici predeterminada

Format de la finestra
L' s'organitza en quatre àrees principals, la barra d'eines i tres subfinestres:
	La barra d'eines principal 
	La barra d'eines fina 
	La subfinestra d'orígens de suports 
	La subfinestra de context 
	La subfinestra de la llista de reproducció 

Barra d'eines

Introducció
La barra d'eines s'utilitza per a gestionar la cançó que s'està reproduint actualment. Podeu commutar entre la barra d'eines principal i la barra d'eines fina utilitzant el menú Visualitza en la barra de menús. La barra de menús es pot ocultar opcionalment; utilitzeu M per a ocultar o tornar a mostrar.
La barra d'eines es pot desacoblar i moure a qualsevol part de la pantalla, i fins i tot s'utilitza sense la resta de la finestra mostrada de l'. Per a desacoblar la barra d'eines primer haureu d'assegurar-vos que l'element de menú Visualitza Bloqueja el format no està seleccionat. Ara podeu agafar la barra d'eines per la seva vora esquerra i arrossegar-la a qualsevol lloc. Per a tornar-ho a fer arrossegueu-lo a la seva posició antiga mentre el format encara està desbloquejat.

Barra d'eines principal
Aquesta és la barra d'eines predeterminada. Té un botó / a l'esquerra i mostra el títol de la cançó, l'àlbum i l'artista al centre-superior.
La peça anterior i la següent es mostren a cada banda del títol de la cançó. En fer clic a un d'ells l' saltarà a aquesta peça.
Una barra de progrés amb el temps ja reproduït a l'esquerra i el temps restant a la dreta mostra la posició actual de la cançó. Si teniu activades les Barres d'ànim, i els fitxers «.mood» per a les peces, aquí és on es mostraran. Més sobre la Barra d'ànim més tard.
En utilitzar els botons i al costat del text podeu afegir la cançó actual a les peces que us agraden en last.fm o afegir un marcador de posició.
A la dreta hi ha el botó de control de volum. Un cercle blau al voltant del botó mostra el volum actual. El volum és 0 a la part inferior i augmenta en sentit horari. Canvieu el volum fent clic al cercle de volum o utilitzant la roda de desplaçament mentre el ratolí passa el botó. El so també es pot silenciar completament fent clic a l'altaveu del centre.

Barra d'eines fina
La barra d'eines fina té la mateixa funcionalitat que la barra d'eines principal, però és més compacta. Addicionalment la barra d'eines fina té un botó per a aturar la reproducció de manera que la cançó actual es reiniciarà quan premeu de nou. Tots els botons relatius a la peça actual es troben a l'esquerra i només el control del volum al costat dret. Aquí el volum es controla fent clic sobre el botó i arrossegant el control lliscant o utilitzant la roda de desplaçament mentre el ratolí passa per sobre del botó.

La subfinestra d'orígens de suports
La subfinestra Orígens de suports a l'esquerra per defecte és on s'accedeix a la col·lecció local així com a altres serveis: Música local a la part superior, que és la interfície principal de la col·lecció local i de suports connectats com reproductors mp3 i CD.
Hi ha una secció per a tots els Serveis d'Internet que heu activat. Aquí, podeu navegar pels llistats d'emissores de ràdio i pòdcasts; escoltar-los i subscriure's, interaccionar amb el vostre compte de Last.fm, comprar música de botigues en línia com la nostra botiga nova d'mp3 d'Amazon, Magnatune i descarregar música d'artistes independents de Jamendo i més.
La secció Llistes de reproducció permet crear i gestionar Llistes de reproducció dinàmiques, accedir a les vostres Llistes de reproducció desades, així com al Generador automàtic de llistes de reproducció.
La secció Fitxers mostra un navegador de fitxers integrat i la secció Pòdcasts us ofereix accés a les vostres subscripcions de pòdcasts.

Menú de navegació
El menú de navegació consisteix en la barra de filtres, el botó de les adreces d'interès i la barra de navegació dels fils d'Ariadna.

La barra de filtres
La barra de filtres filtra el contingut segons el text del quadre.

Adreces d'interès
Per a accedir a aquesta característica, feu clic a la icona sobre la barra de filtres.
Elements del menú	Descripció
Anota la vista d'orígens de suports a les adreces d'interès	Afegeix la configuració de vista actual d'Orígens de suports a la llista d'adreces d'interès.
Copia les adreces d'interès de la vista actual al porta-retalls	Copia l'adreça d'interès al porta-retalls del sistema.
Gestor d'adreces d'interès	Mostra una llista de totes les adreces d'interès disponibles en una finestra nova, amb opcions per a editar-les.
Llista d'adreces d'interès	Llista totes les adreces d'interès per a una selecció més ràpida.

Música local
Mostra la música de la vostra carpeta de col·leccions predeterminada, ordenada com s'especifica. Es mostren tant la vista normal (no fusionada) com la Fusionada de la mateixa col·lecció, amb la mateixa ordenació. Feu clic a la icona per a commutar entre les vistes.
Vista no fusionada normal Vista no fusionada normal	Vista fusionada Vista fusionada
Feu clic a la icona per a canviar els criteris d'ordenació, utilitzant el menú següent:
Elements del menú	Descripció
Artista/Àlbum	Mostra la col·lecció ordenada per noms d'artistes i d'àlbums. Si dues entrades tenen el mateix artista, s'ordenaran per àlbum.
Àlbum/Artista	Mostra la col·lecció ordenada per noms d'àlbums i artistes.
Gènere/Artista	Mostra la col·lecció ordenada per gènere i artista. Si dues entrades tenen el mateix gènere, s'ordenaran per artista.
Gènere/Artista/Àlbum	Mostra la col·lecció ordenada per gènere, artista i àlbum. Si dues entrades tenen el mateix artista, s'ordenaran per àlbum.
Nivells	Designa l'ordre en cascada de les finestres dels elements.
Mostra els anys	Marqueu-ho si voleu que es mostrin els anys.
Mostra el nombre de la peça	Marqueu-ho si voleu que es mostrin els números de les peces.
Mostra la caràtula	Marqueu-ho si voleu que es mostri la caràtula.

Internet
Mostra la vostra col·lecció d'Internet, afegida i configurada a Arranjament Configura l'Amarok... Connectors. Més sobre la configuració dels serveis d'Internet. Hi ha alguns scripts que afegeixen serveis d'Internet; vegeu Scripts per a més informació.
Elements del menú	Descripció
Fluxos de qualitat	Llista els fluxos de ràdio de qualitat.
Jamendo	Connecta amb Jamendo, una base de dades de música lliure en creixement.
Last.fm	Connecta amb Last.fm; incrusta l'experiència del lloc en l'.
Librivox.org	Connecta amb Librivox, una extensa col·lecció d'audiollibres gratuïts.
Magnatune.com	Connecta amb Magnatune, una gran botiga de música en línia.
Botiga de música MP3	Connecta amb Amazon MP3 Store, una botiga de música en línia.
Directori de pòdcasts	Mostra una gran llista de pòdcasts. Si opteu per subscriure-us, el menú pòdcast s'actualitzarà automàticament.

Llista de reproducció
Menú de llistes de reproducció d'orígens de suport:
Elements del menú	Descripció
Llistes de reproducció dinàmiques	Llista de reproducció basada en paràmetres actualitzada dinàmicament; més sobre això aquí.
Llistes de reproducció desades	Llistes de reproducció desades i importades; més sobre això aquí.
Generador automàtic de llistes de reproducció	Crea llistes de reproducció segons criteris específics; més sobre això aquí.

Fitxers
El navegador de fitxers de l' us ajuda a afegir música a la vostra col·lecció, o simplement reproduir peces del vostre disc dur.
Navegueu pels vostres fitxers utilitzant els botons d'icona: (anterior), (següent), (amunt), (inici), o (llocs), molt similar al menú d'un navegador web; o feu clic a qualsevol lloc dels fils d'Ariadna per a anar directament a aquest nivell.
Si preferiu cercar o filtrar alguna cosa en lloc de navegar-hi, utilitzeu el camp de filtre per a trobar el contingut desitjat. Introduïu parcialment el nom del fitxer i es mostrarà com en aquest exemple.

Pòdcasts
Llista els pòdcasts subscrits; des d'aquí podeu escoltar, organitzar, afegir, importar o cancel·lar la subscripció dels pòdcasts.
Elements del menú	Descripció
Afegeix un pòdcast	Afegeix un URL de pòdcast: RSS 1.0/2.0 o canal Atom.
	Afegeix una carpeta al menú de navegació de pòdcasts.
Orígens visibles	Selecciona quina categoria de pòdcasts podeu veure.
Vista fusionada	Mostra els pòdcasts en una vista fusionada o sense fusionar.
	Marca tots els pòdcasts per a actualitzar i baixa tots els disponibles.
	Importa un fitxer OPML del vostre disc dur.

La subfinestra de context
La subfinestra de Context és un plafó al qual podeu afegir diverses miniaplicacions que ofereixen informació i multimèdia sobre la música actual. Es requereix una connexió a Internet per a l'ús més útil d'aquestes petites aplicacions, que obtindran lletres, informació, fotos, i fins i tot tabulatures de guitarra o baix, depenent de les miniaplicacions que trieu mostrar.

Ús de la subfinestra de context
Subfinestra de context quan no es reprodueix
Subfinestra de context quan no es reprodueix
Hi ha dibuixada la subfinestra de Context quan no s'està reproduint cap peça. Si està oculta, utilitzeu Visualitza Context per a mostrar-la. La subfinestra es divideix en dues parts:
El mateix plafó de miniaplicacions, on es pot interactuar amb algunes de les miniaplicacions, com ara editar lletres o canviar de configuració.
La part inferior del plafó, on podeu expandir i col·lapsar miniaplicacions i manipular-les de diverses maneres una vegada feu clic a la icona Configura les miniaplicacions .

Configuració de les miniaplicacions
Un cop feu clic a a la part inferior de la subfinestra Context, aquesta canvia lleugerament; cada pestanya de la miniaplicació obté una icona que podeu fer clic per a eliminar-la, i apareixerà una llista de miniaplicacions. Per a afegir una miniaplicació nova, simplement feu clic a la miniaplicació, i apareixerà a la subfinestra, llesta per a ser utilitzada. Per a canviar l'ordre de visualització de la miniaplicació, feu clic a les pestanyes i arrossegueu-les al voltant de la barra.

Miniaplicacions
Hi ha diverses miniaplicacions disponibles per a acoblar a la subfinestra Context; a continuació hi ha una descripció de cadascuna.
Miniaplicació	Icona	Descripció
Peça actual		Informació sobre la peça actual. Podeu valorar-la fent clic a les estrelles, afegir un marcador de posició o editar les metadades de la peça. Quan no es reprodueix, la miniaplicació mostra informació de la col·lecció i de les Peces reproduïdes recentment, que us permet veure les peces i afegir-les a la llista de reproducció.
Artistes semblants		Recupera artistes similars al que s'està reproduint actualment, amb una descripció breu i opcions per a trobar-los a la vostra col·lecció, o a Last.fm, i afegir a la vostra llista de reproducció actual.
Esdeveniments pròxims		Mostra esdeveniments pròxims que impliquen l'artista o grup actual. Podeu establir una ubicació de la seu que es veurà introduint la configuració de la miniaplicació i reduint-la en la secció Preferits.
Viquipèdia		La pàgina de la Viquipèdia de la peça o l'artista. També navegueu per altres enllaços de la Viquipèdia, i utilitzeu el botó enrere per a tornar a la pàgina d'inici.
Etiquetes		Veure, afegir i editar etiquetes per a la cançó actual. Per a afegir una etiqueta simplement escriviu-la en el quadre de text i premeu . Les etiquetes suggerides són les etiquetes introduïdes pels usuaris de Last.fm.
Tabulatures		Fetches i mostra les tabulatures de guitarra i baix (si estan disponibles). No editable.
Lletres		Mostra la lletra de la cançó que s'està reproduint actualment. Afegeix o canvia scripts de lletra en el Gestor de scripts.
Àlbums		Veure els àlbums de l'artista o banda actual que estan disponibles a la col·lecció local.
Fotos		Aquesta miniaplicació consulta a Flickr.com les imatges de la banda que esteu escoltant. Obriu la configuració per a afegir més paraules clau a la vostra consulta (: directe a tokyo).>
Analitzador		Aquesta és una miniaplicació nova a la versió 2.8. Proporciona visualitzacions bàsiques d'àudio. Fent-hi un clic dret permet configurar els paràmetres de la miniaplicació.
Informació		Informació sobre l'origen actual de suports. Permet navegar a través de serveis d'Internet com ara Librivox.org.

La subfinestra de la llista de reproducció
L' ofereix una gestió excel·lent de la llista de reproducció per a totes les vostres cançons i altres fitxers d'àudio. Aquí veieu una llista de reproducció curta, ordenada per àlbum.
Subfinestra de la llista de reproducció de l'
Subfinestra de la llista de reproducció de l'

Manipulació bàsica de la llista de reproducció
Menú del comptagotes emergent de la llista de reproducció
Menú del comptagotes emergent de la llista de reproducció
Afegir música a la vostra llista de reproducció és una simple operació d'arrossegar i deixar anar, fer clic dret o fer doble clic.
Dues opcions relacionades amb la llista de reproducció es mostraran a la subfinestra Context al centre (el Comptagotes emergent, o PUD) en realitzar una operació d'arrossegar i deixar anar per a afegir música a la vostra llista de reproducció actual. Podeu utilitzar Afegeix a la llista de reproducció, que afegirà les cançons que heu seleccionat, o Substitueix la llista de reproducció, que substituirà tot el contingut de la llista de reproducció per la vostra selecció.
Alternativament, arrossegar i deixar anar la vostra selecció en una posició a la subfinestra Llista de reproducció també funciona.
En fer clic dret en una peça, àlbum o grup seleccionat s'obrirà un menú contextual des del qual podreu Afegeix a la llista de reproducció, o Reemplaça la llista de reproducció.
Fer doble clic en una selecció o prémer mentre se selecciona una peça a la subfinestra Orígens de suports realitzarà el mateix que Afegeix a la llista de reproducció.
En fer clic amb el botó del mig en un element, s'afegirà a la llista de reproducció i començarà a reproduir des de l'inici de la llista de reproducció.
Si li dieu al navegador de fitxers que obri un fitxer multimèdia acceptat, l' afegirà el fitxer seleccionat a la llista de reproducció actual. Alguns fitxers multimèdia contenen llistes de reproducció o poden tenir fitxers de llista de reproducció associats pel seu nom (, wav amb cue). Si l' detecta aquesta associació, pot afegir diversos elements a la llista de reproducció.

Menú contextual
En fer clic dret a qualsevol cançó o àlbum de la llista de reproducció es mostrarà el menú contextual de la Llista de reproducció.

Posar/treure una peça de la cua
Posar a la cua una peça modificarà temporalment l'ordre de reproducció sense modificar l'ordre real de la llista de reproducció establint la peça seleccionada per l'usuari com a peça següent.
A la cua es poden posar tantes peces com sigui necessari, i l'ordre de la cua s'indica per un cercle verd amb l'ordre determinat. Trieu les peces amb Clic per a un bloc de peces, o Clic per a peces individuals. L'ordre en què se seleccionen les peces és l'ordre determinat.
Les peces es poden treure de la cua obrint el menú contextual i seleccionant l'opció Treu la peça de la cua.
Més sobre el Gestor de la cua.

Para la reproducció després d'aquesta peça
Si es tria aquesta opció es permet acabar una peça, després de la qual l' aturarà la reproducció. S'indicarà amb la icona d'aturada en lloc del número de peça. Seleccionar aquesta opció en una peça ja marcada la desmarcarà. Només una peça de la llista de reproducció pot estar marcada així.

Elimina de la llista de reproducció
Això elimina la peça seleccionada de la llista de reproducció actual.

Afegeix un marcador de posició
Afegir un marcador de posició només està disponible per a la peça que s'està reproduint. Això afegirà una adreça d'interès a la barra de cerca a la part superior de la interfície de l'.

Mostra en orígens de suports
Això mostra la peça seleccionada a la subfinestra Orígens de suports, que està a l'esquerra per defecte.

Àlbum
Menú d'àlbum de la llista de reproducció
Menú d'àlbum de la llista de reproducció
Aquestes són opcions per àlbum que afectaran a tot l'àlbum al qual pertany la peça, en lloc de la mateixa peça. Les opcions són en gran part les mateixes que el menú de l'àlbum a la subfinestra Orígens de suports.

Edita els detalls de la peça
Aquesta opció obre el diàleg Edita els detalls de la peça per a les peces seleccionades.

Cercar a la llista de reproducció
Opcions de cerca a la llista de reproducció
Opcions de cerca a la llista de reproducció
L' ofereix capacitats de cerca potents per a les llistes de reproducció. Simplement, introduïu la consulta per a una cançó en el quadre de text etiquetat Cerca a la llista de reproducció i cercarà les vostres paraules clau amb els criteris de coincidència que especifiqueu en el menú d'opcions, per exemple, podeu triar cercar només per àlbums i no per Artistes, o triar que coincideixin els dos.
Barra de cerca de la llista de reproducció
Barra de cerca de la llista de reproducció
En prémer la icona mou la selecció al resultat de la cerca anterior, i mou al resultat següent, tot sense perdre el focus en el quadre d'entrada de la cerca.
La icona al camp de cerca esborrarà la consulta.
Si activeu Mostra únicament les coincidències del menú farà que la llista de reproducció només mostri les peces que coincideixen amb la consulta.
Més sobre el filtratge de la llista de reproducció aquí.

Nivells d'ordenació i adreces d'interès
Ordenació de la llista de reproducció i barra d'eines d'adreces d'interès
Ordenació de la llista de reproducció i barra d'eines d'adreces d'interès

Nivells d'ordenació
Menú per a afegir un nivell d'ordenació
Menú per a afegir un nivell d'ordenació
Les capacitats robustes d'ordenació de l' ofereixen la capacitat d'ordenar no només per un camp d'una peça, sinó per molts combinats en una sèrie de nivells.
Hi ha molts modes diferents pels quals pot actuar un nivell d'ordenació. Per exemple, les cançons es poden classificar pel seu Gènere i després pel seu Àlbum.
Es pot afegir un nivell d'ordenació fent clic al triangle que apunta cap a la dreta, que mostrarà el menú per a afegir un altre nivell d'ordenació.
Fer clic al petit triangle de la dreta del nom del nivell d'ordenació farà que els elements de la llista de reproducció canviïn entre ordre ascendent i descendent, el qual s'indica per la direcció en la qual el triangle apunta cap amunt o cap avall, respectivament.
Per a eliminar un nivell d'ordenació, feu clic al nom del nivell d'ordenació que precedeix el que voleu eliminar. Es poden eliminar diversos nivells d'ordenació si tots són inferiors a la jerarquia fent clic a l'avantpassat de tots ells. Si voleu netejar tots els nivells d'ordenació, podeu fer clic a la icona de la llista de reproducció a l'esquerra de la primera fletxa que apunta cap a la dreta.

Anotar les adreces d'interès
Menú d'adreces d'interès
Menú d'adreces d'interès
El menú d'adreces d'interès proporciona opcions per a desar el format actual de la llista de reproducció. En fer clic a Arranjament dels punts de la llista de reproducció s'afegirà el format de la llista de reproducció a les adreces d'interès, que es poden veure a Gestor d'adreces d'interès.
Copia les adreces d'interès de la vista actual al porta-retalls copia l'URL del format de la llista de reproducció de l' al porta-retalls, que es pot utilitzar per a fer una còpia de seguretat del format de la llista de reproducció.

Funcions de la llista de reproducció
Barra inferior de la llista de reproducció
Barra inferior de la llista de reproducció
La barra inferior de la subfinestra llista de reproducció proporciona diverses opcions addicionals per a la manipulació de la llista de reproducció.
Icona	Acció
	Llista de reproducció buida de totes les llistes de reproducció, àlbums i peces.
	Deseu la llista de reproducció. Feu clic amb el botó dret per a canviar el nom, per defecte és la data com a nom. Feu clic amb el botó esquerre per a obrir el menú Desa la llista de reproducció, per a desar el fitxer de la llista de reproducció en el disc dur en lloc de la base de dades.
	Desfà l'última edició a la llista de reproducció.
	Refà l'últim desfer a la llista de reproducció.
	Desplaça la llista de reproducció a la peça que s'està reproduint i la destaca; útil per a les llistes de reproducció grans.
	Estableix el mode de reproducció: peces repetides, ordre aleatori, preferència de la reproduïda rarament,
	Edita la cua de la llista de reproducció; les peces es reprodueixen primer abans que es reprengui la llista de reproducció. Més sobre el Gestor de la cua.

Menú de desament de la llista de reproducció
Menú de desament de la llista de reproducció
Menú de desament de la llista de reproducció
Feu clic amb el botó esquerre per a fer aparèixer el menú Desa la llista de reproducció, per a desar el fitxer de la llista de reproducció al disc dur en lloc de la base de dades.

Progrés de la peça
Menú de progrés de la peça
Menú de progrés de la peça
El menú Progrés de la peça permet modificar l'ordre en què l' progressa a través de les peces de la llista de reproducció.
La meitat superior del menú especifica les opcions de repetició: si les cançons s'han de repetir per peça, per àlbum o per llista de reproducció; mentre que la meitat inferior especifica l'ordre en què es reprodueixen les peces: en ordre aleatori o per afavoriment. Només es pot seleccionar un tipus de progressió, , no es pot seleccionar una peça aleatòria i repetir la llista de reproducció.

Afavoreix
Menú d'afavoriment de la llista de reproducció
Menú d'afavoriment de la llista de reproducció
Afavoreix és un mètode innovador per a determinar la peça següent a reproduir quan s'utilitza el mode de selecció aleatòria. La peça següent que es pot reproduir es pot determinar depenent de la seva puntuació (una mesura de la freqüència amb què es reprodueixen), la seva valoració d'usuari, o si no s'han reproduït recentment.